Primària

**Ciències socials 5**

**Programació didàctica**

# INTRODUCCIÓ

Índex

 1. Objectius generals d’Educació Primària.

 2. Objectius de l’àrea de Ciències socials de 3r d’Educació Primària.

 3. Descriptors.

 4. Contribució de l’àrea al desenvolupament de les competències bàsiques.

 5. Organització i seqüenciació de continguts.

 6. Criteris metodològics i estratègies didàctiques generals per a utilitzar en l’àrea.

 7. Activitats complementàries.

 8. Criteris d’avaluació.

 9. Estàndards d’aprenentatge.

10. Evidències per al dossier d’aprenentatge (*portfolio*).

11. Criteris de qualificació i promoció.

12. Recursos didàctics.

13. Mesures d’atenció a la diversitat i d’inclusió.

14. Avaluació de la programació didàctica.

**ATENCIÓN SUSTITUIR EN EL RECUADRO SUPERIOR Y EN LOS SIGUIENTES “Ciències Socials 5” POR “Ciències socials 5”. HAY QUE HACER LO MISMO EN TODA LA PROGRAMACIÓN.**

# OBJECTIUS GENERALS D’EDUCACIÓ PRIMÀRIA

L’Educació Primària contribuirà a desenvolupar en els xiquets i en les xiquetes les capacitats que els permeten:

a) Conéixer i apreciar els valors i les normes de convivència, aprendre a obrar d’acord amb aquestes, preparar-se per a l’exercici actiu de la ciutadania i respectar els drets humans, així com el pluralisme propi d’una societat democràtica.

b) Desenvolupar hàbits de treball individual i d’equip, d’esforç i de responsabilitat en l’estudi, així com actituds de confiança en un mateix, sentit crític, iniciativa personal, curiositat, interés i creativitat en l’aprenentatge, i esperit emprenedor.

c) Adquirir habilitats per a la prevenció i per a la resolució pacífica de conflictes, que els permeten defensar-se amb autonomia en l’àmbit familiar i domèstic, així com en els grups socials en què es relacionen.

d) Conéixer, comprendre i respectar les diferents cultures i les diferències entre les persones, la igualtat de drets i d’oportunitats d’homes i dones, i la no-discriminació de persones amb discapacitat.

e) Conéixer i utilitzar de manera apropiada el valencià i el castellà, i desenvolupar hàbits de lectura.

f ) Adquirir en, almenys, una llengua estrangera la competència comunicativa bàsica que els permeta expressar i comprendre missatges senzills, i defensar-se en situacions quotidianes.

g) Desenvolupar les competències matemàtiques bàsiques i iniciar-se en la resolució de problemes que requerisquen la realització d’operacions elementals de càlcul, coneixements geomètrics i estimacions, així com ser capaços d’aplicar-los a les situacions de la vida quotidiana.

h) Conéixer els aspectes fonamentals de les ciències de la natura, les ciències socials, la geografia, la història i la cultura.

i ) Iniciar-se en la utilització, per a l’aprenentatge, de les tecnologies de la informació i la comunicació, desenvolupant un esperit crític davant dels missatges que reben i elaboren.

j ) Utilitzar diferents representacions i expressions artístiques, i iniciar-se en la construcció de propostes visuals i audiovisuals.

k) Valorar la higiene i la salut, acceptar el propi cos i el dels altres, respectar les diferències i utilitzar l’educació física i l’esport com a mitjans per a afavorir el desenvolupament personal i social.

l ) Conéixer i valorar els animals més pròxims a l’ésser humà i adoptar maneres de comportament que n’afavorisquen la cura.

m) Desenvolupar les seues capacitats afectives en tots els àmbits de la personalitat i en les relacions amb els altres, així com una actitud contrària a la violència, als prejudicis de qualsevol tipus i als estereotips sexistes.

n) Fomentar l’educació viària i actituds de respecte que incidisquen en la prevenció dels accidents de circulació.

# OBJECTIUS DE L’ÀREA DE CIÈNCIES SOCIALS 5é EDUCACIÓ PRIMÀRIA

 1. Desenvolupar l’interés per la recerca d’informació utilitzant tant la lectura com les TIC.

 2. Participar en activitats de grup de manera constructiva, responsable i solidària, respectant els principis bàsics establits.

 3. Adoptar una actitud de respecte i de valoració de les aportacions pròpies i dels altres, d’acord amb els objectius comuns.

 4. Promoure situacions de trobada, comunicació, coneixement i comprensió amb els altres, com a base de l’empatia, la simpatia, el respecte mutu i la solidaritat.

 5. Conéixer l’origen de l’univers i els seus components.

 6. Definir característiques del sistema solar i identificar tipus d’astres i algunes de les seues característiques.

 7. Descobrir els moviments de la Terra i les seues conseqüències.

 8. Anomenar les capes de la Terra segons la seua estructura i algunes de les seues característiques.

 9. Descobrir característiques de la Lluna i els moviments que realitza. Anomenar les fases lunars i les seues característiques.

10. Conéixer les diferents maneres de representar la superfície terrestre.

11. Iniciar-se en la interpretació d’escales i de signes convencionals en plànols i en mapes senzills.

12. Conéixer els conceptes de *paral·lel, meridià* i *coordenades gràfiques*.

13. Identificar les zones climàtiques del món i els tipus de climes a Espanya, identificant-ne algunes de les característiques bàsiques.

14. Conéixer els factors que causen el canvi climàtic.

15. Conéixer la Constitució espanyola com a eix de l’Estat espanyol.

16. Conéixer la monarquia parlamentària i les funcions del rei, així com la forma de successió de la Corona a Espanya.

17. Conéixer les Institucions polítiques més importants d’Espanya i les seues funcions.

18. Reconéixer l’organització territorial de l’Estat espanyol distingint les diferents administracions: municipal, provincial i autònoma.

19. Valorar la diversitat cultural, social, política i lingüística de l’Estat espanyol.

20. Conéixer l’estructura i les finalitats de la Unió Europea.

21. Identificar els trets característics de la població espanyola i europea.

22. Conéixer els moviments migratoris de la població.

23. Conéixer els fets fonamentals de la història d’Espanya en diferents espais i temps: edat mitjana i edat moderna.

24. Conéixer la influència de la civilització àrab a Espanya.

25. Descriure el regnat dels Reis Catòlics.

26. Reconéixer les tres cultures: musulmana, jueva i cristiana.

27. Conéixer les aportacions artístiques i culturals del Segle d’Or espanyol.

28. Explicar causes i conseqüències de la Guerra de Secessió i Tractat d’Utrecht.

29. Definir el despotisme il·lustrat de Carles III.

30. Conéixer algunes obres representatives de Goya identificant característiques socials i polítiques del segle xviii.

# DESCRIPTORS

|  |  |  |
| --- | --- | --- |
| *Competència matemàtica i competències bàsiques en ciència i tecnologia* | Cura de l’entorn mediambiental i dels éssers vius | • Interactuar amb l’entorn natural de manera respectuosa.• Comprometre’s amb l’ús responsable dels recursos naturals per a promoure un desenvolupament sostenible.• Respectar i preservar la vida dels éssers vius de l’entorn. • Prendre consciència dels canvis produïts per l’ésser humà en l’entorn natural i de les repercussions que tenen per a la vida futura. |
| Vida saludable | • Desenvolupar i promoure hàbits de vida saludable quant a l’alimentació i a l’exercici físic.• Generar criteris personals sobre la visió social de l’estètica del cos humà davant de la cura saludable d’aquest.  |
| La ciència en el dia a dia | • Reconéixer la importància de la ciència en la nostra vida quotidiana.• Aplicar mètodes científics rigorosos per a millorar la comprensió de la realitat circumdant. • Manejar els coneixements sobre ciència i tecnologia per a solucionar problemes i comprendre el que passa al voltant nostre. |
| Maneig d’elements matemàtics | • Manejar el llenguatge matemàtic amb precisió en qualsevol context.• Identificar i manipular amb precisió elements matemàtics (nombres, dades, elements geomètrics...) en situacions quotidianes.• Aplicar els coneixements matemàtics per a la resolució de situacions problemàtiques en contextos reals i en qualsevol assignatura. |
| Raonament lògic i resolució de problemes  | • Realitzar argumentacions en qualsevol context amb esquemes logicomatemàtics. • Aplicar les estratègies de resolució de problemes a qualsevol situació problemàtica. |
| *Comunicació lingüística* | Comprensió: oral i escrita | • Comprendre el sentit dels textos escrits. • Copsar el sentit de les expressions orals: ordres, explicacions, indicacions, relats...• Divertir-se amb la lectura. |
| Expressió: oral i escrita | • Expressar oralment, de manera ordenada i clara, qualsevol tipus d’informació. • Utilitzar el coneixement de les estructures lingüístiques, normes ortogràfiques i gramaticals per a elaborar textos escrits. • Compondre diferents tipus de textos creativament amb sentit literari.  |
| Normes de comunicació | • Respectar les normes de comunicació en qualsevol context: torn de paraula, escolta atenta de l’interlocutor...• Manejar elements de comunicació no verbal, o diferents registres en les diverses situacions comunicatives. |
| Comunicació en altres llengües | • Entendre el context sociocultural de la llengua, així com la seua història per a usar-la millor.• Mantindre converses en altres llengües sobre temes quotidians en diferents contextos.• Utilitzar els coneixements sobre la llengua per a buscar informació i llegir textos en qualsevol situació. • Produir textos escrits de diversa complexitat per a usar-los en situacions quotidianes o en assignatures diverses. |
| *Competència digital* | Tecnologies de la informació | • Usar diferents fonts per a la recerca d’informació.• Seleccionar l’ús de les diferents fonts segons la seua fiabilitat.• Elaborar i publicitar informació pròpia derivada d’informació obtinguda a través de mitjans tecnològics. |
| Comunicació audiovisual | • Utilitzar els diferents canals de comunicació audiovisual per a transmetre informacions diverses.• Comprendre els missatges que vénen dels mitjans de comunicació. |
| Utilització d’eines digitals | • Manejar eines digitals per a la construcció de coneixement. • Actualitzar l’ús de les noves tecnologies per a millorar el treball i facilitar la vida diària. • Aplicar criteris ètics en l’ús de les tecnologies. |
| *Consciència i expressions culturals* | Respecte per les manifestacions culturals pròpies i alienes | • Mostrar respecte per les obres més importants del patrimoni cultural a escala mundial.• Valorar la interculturalitat com una font de riquesa personal i cultural. • Apreciar els valors culturals del patrimoni natural i de l’evolució del pensament científic. |
| Expressió cultural i artística | • Expressar sentiments i emocions des de codis artístics.• Apreciar la bellesa de les expressions artístiques i de la realitat quotidiana.• Elaborar treballs i presentacions amb sentit estètic. |
| *Competències socials i cíviques* | Educació cívica i constitucional | • Conéixer i aplicar drets i deures de la convivència ciutadana en el context de l’escola.• Identificar les implicacions que té viure en un estat social i democràtic de dret ratificat per una norma suprema anomenada Constitució espanyola. |
| Relació amb els altres | • Desenvolupar capacitat de diàleg amb els altres en situacions de convivència i treball, i per a la resolució de conflictes.• Mostrar disponibilitat per a la participació activa en àmbits de participació establits.• Reconéixer riquesa en la diversitat d’opinions i d’idees. |
| Compromís social | • Aprendre a comportar-se des del coneixement dels diferents valors.• Concebre una escala de valors pròpia i actuar conforme a aquesta.• Evidenciar preocupació pels més desfavorits i respecte pels diferents ritmes i potencialitats. • Involucrar-se o promoure accions amb una finalitat social. |
| *Sentit d’iniciativa i esperit emprenedor* | Autonomia personal | • Optimitzar recursos personals basant-se en les pròpies forces. • Assumir les responsabilitats encomanades i donar compte d’aquestes. • Ser constant en el treball superant les dificultats.• Dirimir la necessitat d’ajuda segons la dificultat de la tasca. |
| Lideratge | • Gestionar el treball del grup coordinant tasques i temps.• Transmetre entusiasme pel treball i confiança en les possibilitats d’aconseguir objectius.• Prioritzar la consecució d’objectius grupals a interessos personals. |
| Creativitat | • Generar noves possibilitats i divergents des de coneixements previs del tema.• Configurar una visió de futur realista i ambiciosa. • Trobar possibilitats en l’entorn que els altres no aprecien. |
| Emprenedoria | • Optimitzar l’ús de recursos materials i personals per a la consecució d’objectius.• Mostrar iniciativa personal per a iniciar o promoure accions noves. • Assumir riscos en el desenvolupament de les tasques o en els projectes. • Actuar amb responsabilitat social i sentit ètic en el treball. |
| *Aprendre a aprendre* | Perfil d’aprenent | • Identificar potencialitats personals com a aprenent: estils d’aprenentatge, intel·ligències múltiples, funcions executives...• Desenvolupar les diferents intel·ligències múltiples.• Gestionar els recursos i les motivacions personals en favor de l’aprenentatge.• Generar estratègies per a aprendre en diferents contextos d’aprenentatge. |
| Eines per a estimular el pensament | • Aplicar estratègies per a la millora del pensament creatiu, crític, emocional, interdependent...• Desenvolupar estratègies que afavorisquen la comprensió rigorosa dels continguts. |
| Planificació i avaluació de l’aprenentatge | • Planificar els recursos necessaris i els passos que cal realitzar en el procés d’aprenentatge.• Seguir els passos establits i prendre decisions sobre els passos següents segons els resultats intermedis.• Avaluar la consecució d’objectius d’aprenentatge.• Prendre consciència dels processos d’aprenentatge. |

# CONTRIBUCIÓ DE L’ÀREA AL DESENVOLUPAMENT DE LES COMPETÈNCIES BÀSIQUES

*Descripció del model competencial.*

Treballar per competències a l’aula suposa una reflexió i una reconfiguració dels continguts des d’un enfocament d’aplicació que permeta l’entrenament d’aquestes. Les competències no s’estudien ni s’ensenyen; s’entrenen. Per a això, generarem tasques d’aprenentatge per a afavorir en l’alumnat l’aplicació del coneixement mitjançant metodologies d’aula actives.

Abordar cada competència de manera global en cada unitat didàctica és inabastable, per la qual cosa cada una s’estructura en indicadors, grans pilars que permeten descriure-la d’una manera més precisa. Podem trobar entre tres i sis indicadors per competència.

L’indicador continua sent encara massa general, per la qual cosa el descomponem en el que hem anomenat descriptors de la competència que “descriuen” l’alumne competent en aquest àmbit. Per cada indicador trobarem entre tres i sis descriptors redactats en infinitiu.

En cada unitat didàctica concretarem el descriptor en acompliments competencials redactats en tercera persona del present indicatiu. L’acompliment serà l’aspecte concret de la competència que podrem entrenar i avaluar de manera explícita en la unitat, serà concret i objectivable, i ens indicarà què hem d’entrenar i observar en les activitats dissenyades.

Per a desenvolupar-les, partim d’un marc de descriptors competencials definit per al projecte aplicable a tota assignatura i curs.

Respectant el tractament específic en algunes àrees, els **elements transversals,** tals com la comprensió lectora, l’expressió oral i escrita, la comunicació audiovisual, les tecnologies de la informació i la comunicació, l’emprenedoria i l’educació cívica i constitucional es treballaran des de totes les àrees, possibilitant i fomentant que el procés d’ensenyament i d’aprenentatge de l’alumnat siga el més complet possible.

D’altra banda, el desenvolupament de **valors** presents també en totes les àrees ajudarà que el nostre alumnat aprenga a actuar des d’uns determinats valors que construïsquen una societat ben consolidada en la qual tots puguem viure.

La diversitat d’alumnat amb els seus estils d’aprenentatge diferents ens portarà a treballar des de les **diferents potencialitats** amb què compten, basant-nos sempre en les seues forces per a poder donar resposta a les seues necessitats.

*En l’àrea de Ciències socials.*

En l’àrea de Ciències socials incidirem en l’entrenament de totes les competències de manera sistemàtica posant èmfasi en els descriptors més afins a l’àrea.

***Competència matemàtica i competències bàsiques en ciència i tecnologia***

El desenvolupament d’aquesta competència en l’àrea curricular de Ciències socials implica l’habilitat progressiva per a posar en pràctica els processos i actituds propis de l’anàlisi sistemàtica i d’indagació científica: identificar i plantejar problemes rellevants, formular preguntes, localitzar, obtindre, analitzar i representar informació, plantejar i contrastar solucions..., i tot això en contextos tan variats com siga possible. El desenvolupament d’aquesta competència en aquesta àrea comporta utilitzar en els àmbits personal i social diferents elements i raonaments matemàtics per a donar una millor resposta als contextos quotidians en els quals ens trobem.

Els descriptors que treballarem fonamentalment seran:

• Respectar i preservar la vida dels éssers vius de l’entorn.

• Prendre consciència dels canvis produïts per l’ésser humà en l’entorn natural i les repercussions que tenen per a la vida futura.

• Generar criteris personals sobre la visió social de l’estètica del cos humà davant de la seua cura saludable.

• Aplicar mètodes científics rigorosos per a millorar la comprensió de la realitat circumdant.

• Manejar el llenguatge matemàtic amb precisió en qualsevol context.

• Identificar i manipular amb precisió elements matemàtics (nombres, dades, elements geomètrics...) en situacions quotidianes.

• Realitzar argumentacions en qualsevol context amb esquemes logicomatemàtics.

• Aplicar les estratègies de resolució de problemes a qualsevol situació problemàtica.

***Comunicació lingüística***

El desenvolupament de la competència lingüística en l’àrea de Ciències socials ens porta a entrenar diferents destreses i habilitats que suposen establir vincles i relacions constructives amb els altres i amb l’entorn, i acostar-se a noves cultures que adquirixen consideració i respecte en la mesura que es coneixen. Aquesta competència està present en la capacitat efectiva de conviure i de resoldre conflictes.

La utilització del llenguatge com a instrument de comunicació oral i escrita, de representació, d’interpretació, de comprensió de la realitat, de construcció i de comunicació del coneixement afavorirà un desenvolupament lingüístic més gran en l’alumnat, apuntant a utilitzar de manera funcional, almenys una llengua estrangera.

Els descriptors que utilitzarem seran:

• Comprendre el sentit dels textos escrits.

• Expressar oralment de manera ordenada i clara qualsevol tipus d’informació.

• Utilitzar el coneixement de les estructures lingüístiques, normes ortogràfiques i gramaticals per a elaborar textos escrits.

• Respectar les normes de comunicació en qualsevol context: torn de paraula, escolta atenta de l’interlocutor...

• Entendre el context sociocultural de la llengua, així com la seua història per a usar-la millor.

• Utilitzar els coneixements sobre la llengua per a buscar informació i llegir textos en qualsevol situació.

• Mantindre converses en altres llengües sobre temes quotidians en diferents contextos.

• Produir textos escrits de diversa complexitat per a usar-los en situacions quotidianes o en assignatures diverses.

***Competència digital***

La competència digital des de l’àrea de Ciències socials comportarà fer ús habitual dels recursos tecnològics disponibles per a avaluar i seleccionar noves fonts d’informació per a comprendre la realitat social en la qual vivim, contribuint així a millorar-la. Aquesta competència ens ajudarà a transformar la informació en coneixement per a aplicar-lo en diferents situacions i contextos en els quals l’alumnat es trobarà.

En l’àrea de Ciències socials entrenarem els descriptors següents:

• Usar diferents fonts per a la recerca d’informació.

• Seleccionar l’ús de les diferents fonts segons la seua fiabilitat.

• Elaborar informació pròpia derivada d’informació obtinguda a través de mitjans tecnològics.

• Utilitzar els diferents canals de comunicació audiovisual per a transmetre informacions diverses.

• Comprendre els missatges elaborats en codis diversos.

• Manejar eines digitals per a la construcció de coneixement.

• Actualitzar l’ús de les noves tecnologies per a millorar el treball i facilitar la vida diària.

• Aplicar criteris ètics en l’ús de les tecnologies.

***Consciència i expressions culturals***

L’àrea de Ciències socials ens ajudarà a conéixer el món en el qual vivim, a endinsar-nos en el coneixement de la nostra societat i a comprendre la realitat històrica i social del nostre entorn. Aquesta competència implica posar en joc habilitats de pensament divergent i convergent, i també comporta reelaborar idees, sentiments propis i aliens... per a poder comprendre i enriquir-se amb diferents realitats i produccions de diferents manifestacions culturals.

Els descriptors que entrenarem en aquesta competència són:

• Mostrar respecte cap a les obres més importants del patrimoni cultural a escala mundial.

• Valorar la interculturalitat com una font de riquesa personal i cultural.

• Expressar sentiments i emocions des de codis artístics.

• Apreciar la bellesa de les expressions artístiques i en la realitat quotidiana.

• Elaborar treballs i presentacions amb sentit estètic.

***Competències socials i cíviques***

L’àrea de Ciències socials incidix, entre altres coses, en la comprensió de la realitat social en la qual es viu. Aquesta competència ens ajudarà a desenvolupar la comprensió sobre els trets de la societat actual, la seua pluralitat creixent i el seu caràcter evolutiu. També contribuirà a mostrar un sentiment de ciutadania global compatible amb la identitat local.

Així mateix, formen part d’aquesta competència aquelles habilitats socials que permeten saber que els conflictes de valors i d’interessos formen part de la convivència, resoldre’ls amb actitud constructiva i prendre decisions amb autonomia, usant una escala de valors construïda mitjançant la reflexió crítica i el diàleg d’uns patrons culturals bàsics, per la qual cosa l’entrenament de cada un dels descriptors que enunciem a continuació ens pot facilitar l’entrenament:

• Conéixer i aplicar drets i deures de la convivència ciutadana en el context de l’escola.

• Identificar les implicacions que té viure en un estat social i democràtic de dret ratificat per una norma suprema anomenada Constitució espanyola.

• Desenvolupar la capacitat de diàleg amb els altres en situacions de convivència i de treball i per a la resolució de conflictes.

• Reconéixer riquesa en la diversitat d’opinions i idees.

• Aprendre a comportar-se des del coneixement dels diferents valors.

• Concebre una escala de valors pròpia i actuar conforme a aquesta.

• Evidenciar preocupació pels més desfavorits i respecte pels diferents ritmes i potencialitats.

• Involucrar-se o promoure accions amb una finalitat social.

***Sentit d’iniciativa i esperit emprenedor***

L’àrea de Ciències socials ajudarà a desenvolupar el sentit d’iniciativa de l’alumnat fomentant la transformació d’idees en accions; és a dir, es tracta de proposar-se objectius, planificar i dur a terme projectes. Això ens porta a entrenar actituds positives cap al canvi i la innovació; habilitats relacionades amb el lideratge de projectes que inclouen visió, esperit de superació, habilitats per al diàleg i cooperació, organització de tasques...

En aquest cas, els descriptors que caldrà entrenar són:

• Optimitzar recursos personals basant-se en les fortaleses.

• Ser constant en el treball, superant les dificultats.

• Dirimir la necessitat d’ajuda segons la dificultat de la tasca.

• Transmetre entusiasme per la tasca i confiança en les possibilitats d’aconseguir objectius.

• Generar noves i divergents possibilitats des de coneixements previs del tema.

• Optimitzar l’ús de recursos materials i personals per a la consecució d’objectius.

• Assumir les responsabilitats encomanades i donar compte d’aquestes.

• Mostrar iniciativa personal per a iniciar o promoure accions noves.

***Aprendre a aprendre***

La competència d’aprendre a aprendre ens ajuda a ser conscients de com s’aprén, de com es gestionen i controlen de forma eficaç els processos d’aprenentatge. Aquesta competència fa necessària la perseverança en l’aprenentatge, la capacitat d’autoavaluar-se i d’autorregular-se sabent administrar l’esforç, aprenent dels errors d’un mateix i dels altres, incidint en plantejaments de metes assequibles a curt, mitjà i llarg termini, elevant de forma progressiva i realista els objectius d’aprenentatge.

Els descriptors que utilitzarem per a entrenar aquesta competència són:

• Desenvolupar les diferents intel·ligències múltiples.

• Generar estratègies per a aprendre en diferents contextos d’aprenentatge.

• Aplicar estratègies per a la millora del pensament creatiu, crític, emocional, interdependent...

• Desenvolupar estratègies que afavorisquen la comprensió rigorosa dels continguts.

• Planificar els recursos necessaris i els passos que cal seguir en el procés d’aprenentatge.

• Seguir els passos establits i prendre decisions sobre els passos següents segons els resultats intermedis.

• Avaluar la consecució d’objectius d’aprenentatge.

# ORGANITZACIÓ I SEQÜENCIACIÓ DE CONTINGUTS

Bloc 1. Continguts comuns.

Iniciació al coneixement científic i la seua aplicació en les Ciències socials.

Recollida d’informació del tema que s’ha de tractar, utilitzant diferents fonts (directes i indirectes).

Utilització de les tecnologies de la informació i la comunicació (TIC) per a buscar i seleccionar informació i presentar conclusions.

Desenvolupament d’estratègies per a organitzar, memoritzar i recuperar la informació obtinguda mitjançant diferents mètodes i fonts.

Utilització i lectura de diferents llenguatges textuals i gràfics.

Tècniques de treball intel·lectual.

Estratègies per a desenvolupar la responsabilitat, la capacitat d’esforç i la constància en l’estudi.

Foment de tècniques d’animació a la lectura de textos de divulgació de les Ciències socials (de caràcter social, geogràfic i històric).

Utilització d’estratègies per a potenciar la cohesió del grup i el treball cooperatiu.

Ús i utilització correcte de diversos materials amb què es treballa.

Planificació i gestió de projectes a fi d’aconseguir objectius.

Iniciativa emprenedora.

Estratègies per a la resolució de conflictes, utilització de les normes de convivència i valoració de la convivència pacífica i tolerant.

Bloc 2. El món en què vivim.

L’univers: concepció, components i origen.

El sistema solar: Sol, planetes, satèl·lits, asteroides, meteorits, cometes i estreles fugaces.

La Terra: forma, aspecte i composició. Els moviments i les seues conseqüències: la rotació terrestre. L’eix i els pols geogràfics. El dia i la nit. El moviment de translació de la Terra. Les estacions. Les capes de la Terra.

La Lluna: moviments lunars d’òrbita al voltant de la Terra i rotació pròpia.

Fases lunars. Influència de la Lluna sobre la Terra: eclipsis i marees.

La representació de la Terra:

El globus terraqüi identificació dels pols, de l’eix i dels hemisferis.

El planisferi: físic i polític.

Els mapes: físics, polítics i temàtics. Les escales dels mapes: l’escala gràfica i l’escala numèrica.

Punts de la Terra, els paral·lels i els meridians.

Coordenades geogràfiques: latitud i longitud.

El clima. Elements i factors climàtics.

Les grans zones climàtiques del planeta.

La hidrografia d’Espanya.

Característiques de les costes espanyoles.

El relleu de les illes Canàries i de les illes Balears.

Els tipus de climes d’Espanya i del seu entorn pròxim i característiques.

Espècies vegetals pròpies de cada zona climàtica d’Espanya.

El canvi climàtic: causes i conseqüències.

Bloc 3. Viure en societat.

L’Organització política de l’Estat espanyol:

Lleis més importants: la Constitució de 1978. Estatuts d’autonomia.

Forma de govern. La monarquia parlamentària.

Poder legislatiu: Corts Generals.

Poder executiu: Govern

Poder judicial: tribunals de justícia: Tribunal Constitucional. Tribunal Suprem.

Els símbols de l’Estat espanyol.

Organització territorial: Estat espanyol. comunitats autònomes, ciutats autònomes, províncies i municipis que formen Espanya. Territoris i òrgans de govern.

Manifestacions culturals i lingüístiques dels territoris que formen el territori espanyol.

La Unió Europea. Composició, finalitats i avantatges de formar-ne part. Organització econòmica i política. El mercat únic i la zona euro.

Demografia. Població absoluta. Densitat de població.

Variables demogràfiques (natalitat, mortalitat, migracions...).

Distribució espacial, creixement natural i creixement real de la població. Representació gràfica. Piràmides de població, gràfics de barres i diagrames circulars.

Població d’Espanya: distribució i evolució.

Els moviments migratoris. L’èxode rural.

Població d’Europa: distribució i evolució.

Educació financera.

Els diners i l’estalvi.

La publicitat i el consum.

L’empresa, composició i tipologia.

Bloc 4. Les empremtes del temps.

L’edat mitjana. Regnes peninsulars.

Les invasions germàniques i el regne visigot.

Al-Andalus: evolució política, economia, organització social, tradicions, religió, cultura, ciències i art. El seu llegat cultural.

Els regnes cristians: el seu origen i procés de formació, el període de la Reconquesta i la repoblació, l’organització social, el Camí de Sant Jaume, art i cultura.

La convivència de les tres cultures: musulmana, jueva i cristiana.

L’edat moderna: la monarquia hispànica.

El regnat dels Reis Catòlics: la unió dinàstica, la conquesta de Granada, l’expulsió dels jueus, el descobriment d’Amèrica.

L’auge de la monarquia hispànica en el segle XVI durant els regnats de Carles I i Felip II; l’organització de l’imperi; els problemes interns i externs.

La decadència de l’imperi en el segle XVII.

Renaixement i Barroc: les grans figures del Segle d’Or.

La Guerra de Successió i el Tractat d’Utrecht.

La Il·lustració.

El despotisme il·lustrat de Carles III.

Goya i el seu temps.

# CRITERIS METODOLÒGICS I ESTRATÈGIES DIDÀCTIQUES GENERALS A UTILITZAR EN L’ÀREA

Treballar de manera competencial a l’aula suposa un canvi metodològic important; el docent passa a ser un gestor del coneixement de l’alumnat, i aquest adquirix un grau de protagonisme més gran.

En concret en l’àrea de Ciències socials:

S’integren diverses disciplines que estudien les persones com a éssers socials i la seua realitat (els aspectes geogràfics, sociològics, econòmics i històrics). L’objectiu de les Ciències socials és aprendre a viure en societat, coneixent els mecanismes fonamentals de la democràcia i respectant les regles de la vida col·lectiva. Per això, l’alumnat ha d’iniciar-se a conéixer i a utilitzar destreses i estratègies per a poder donar resposta a allò que se li demana, a fi d’aconseguir els objectius proposats.

Hem de tindre en compte que cada alumne partix d’unes fortaleses individuals que cal continuar desenvolupant. Aquestes fortaleses ens ajudaran a definir el predomini de cada una de les seues intel·ligències, per la qual cosae les tasques que es realitzaran estaran pensades des de la teoria de les Intel·ligències múltiples com a possibilitat perquè tot l’alumnat arribe a comprendre aquells continguts que necessita adquirir per a aconseguir els objectius d’aprenentatge que pretenem.

En aquesta àrea l’alumnat s’inicia a posar en pràctica els nous coneixements, a experimentar i a comprovar la seua necessitat i utilitat reflexionant sobre el que s’ha aprés i traient conclusions per a la seua vida. Per això, el treball en grup col·laboratiu serà un dels pilars per a entrenar qüestions d’habilitats socials i aspectes de contingut que ajudaran a consolidar encara més tot el que s’ha treballat.

Els continguts de l’àrea de Ciències socials estan organitzats al voltant d’uns conceptes fonamentals vinculats al context real. Serà important treballar la part competencial, de manera que el coneixement es transforme en acció i aplicar-lo a projectes reals pròxims.

# ACTIVITATS COMPLEMENTÀRIES

Respecte a les activitats complementàries, convé reflexionar sobre aquestes quatre qüestions:

S’han aconseguit els objectius proposats a partir de les activitats realitzades?

Com han resultat les activitats?

Quines han agradat més?

Quines propostes de millora podem assenyalar?

# CRITERIS D’AVALUACIÓ

Bloc 1. Continguts comuns.

 1. Obtindre informació concreta i rellevant sobre fets o fenòmens prèviament delimitats, utilitzant diferents fonts (directes i indirectes).

 2. Utilitzar les tecnologies de la Informació i la comunicació per a obtindre informació i expressar continguts sobre Ciències socials.

 3. Desenvolupar la responsabilitat, la capacitat d’esforç i la constància en l’estudi.

 4. Realitzar treballs i presentacions a escala individual i grupal que suposen la recerca, selecció i organització de textos de caràcter social, geogràfic o històric, mostrant habilitat per a treballar tant individualment com de manera col·laborativa dins d’un equip.

 5. Valorar el treball en grup, mostrant actituds de cooperació i de participació responsable, acceptant les diferències amb respecte i tolerància cap a les idees i les aportacions alienes en els diàlegs i en els debats.

 6. Respectar la varietat dels diferents grups humans i valorar la importància d’una convivència pacífica i tolerant entre tots aquests sobre la base dels valors democràtics i els drets humans universalment compartits.

 7. Participar d’una manera eficaç i constructiva en la vida social creant estratègies per a resoldre conflictes.

 8. Valorar la cooperació i el diàleg com a manera d’evitar i de resoldre conflictes, fomentant els valors democràtics.

 9. Desenvolupar la creativitat i l’esperit emprenedor, augmentant les capacitats per a aprofitar la informació i les idees, i presentar conclusions innovadores.

10. Desenvolupar actituds de cooperació i de treball en equip, així com l’hàbit d’assumir nous rols en una societat en canvi continu.

Bloc 2. El món en què vivim.

 1. Explicar com és i de quina forma es va originar l’univers i quins en són els principals components.

 2. Descriure les característiques principals del sistema solar i identificar diferents tipus d’astres i les seues característiques, ubicant el planeta Terra en el sistema solar.

 3. Explicar els moviments de la Terra i les seues conseqüències, associant les estacions de l’any a l’efecte combinat de la translació de la Terra al voltant del Sol, la inclinació de l’eix de rotació i la proximitat o llunyania del Sol, i descrivint la seqüència dia-nit com un efecte de la rotació de la Terra.

 4. Identificar les capes de la Terra segons la seua estructura, ja siga interna o externa, explicant algunes de les seues característiques bàsiques.

 5. Explicar característiques de la Lluna i dels moviments que realitza, identificant les fases lunars i les seues conseqüències.

 6. Explicar les diferents maneres de representar la superfície terrestre.

 7. Descriure correctament plànols i mapes senzills interpretant-ne l’escala i els signes convencionals i situant correctament els elements geogràfics.

 8. Identificar i manejar els conceptes de *paral·lel, meridià* i *coordenades geogràfiques*.

 9. Identificar els elements que influïxen en el clima, explicant com hi actuen i adquirint una idea bàsica de clima i dels factors que el determinen.

10. Reconéixer les zones climàtiques mundials i els tipus climes d’Espanya i les zones que afecta cada un, identificant algunes de les seues característiques bàsiques.

11. Reconéixer les principals característiques del relleu d’Espanya.

12. Conéixer la hidrografia de la Península i la de les illes.

13. Explicar els trets més destacats de les temperatures i de les precipitacions dels climes d’Espanya i del seu entorn pròxim, identificant alguna espècie vegetal pròpia de cada zona climàtica.

14. Explicar les conseqüències que tenen les nostres accions sobre el clima i sobre el canvi climàtic.

Bloc 3. Viure en societat.

 1. Explicar la importància que té la Constitució per al funcionament de l’Estat espanyol, així com els drets, deures i llibertats recollits en la aquesta.

 2. Identificar la monarquia parlamentària com a forma de govern i reconéixer la figura del rei, les seues funcions i la forma de successió de la corona a Espanya.

 3. Identificar les institucions polítiques més important d’Espanya i quines funcions tenen, així com els diferents drets i llibertats recollits en la Constitució.

 4. Descriure l’organització territorial de l’Estat espanyol, distingint l’administració municipal, la provincial o l’autonòmica, així com les seues atribucions administratives.

 5. Valorar la diversitat cultural, social, política i lingüística de l’Estat espanyol, respectant les diferències.

 6. Identificar l’estructura i les finalitats de la Unió Europea, explicant alguns avantatges derivats del fet de formar part de la Unió Europea.

 7. Comprendre els principals conceptes demogràfics i la seua relació amb els factors geogràfics, socials, econòmics o culturals, i calcula-los a partir de les dades de població.

 8. Distingir els principals trets de la població espanyola i europea, explicar la seua evolució i la seua distribució demogràfica, i representar-la gràficament.

 9. Analitzar els moviments migratoris de la població espanyola.

10. Prendre consciència del valor dels diners i dels seus usos mitjançant un consum responsable.

11. Descriure el funcionament de la publicitat, especificant les diferents tècniques que usa per a influir en el comportament.

12. Distingir entre publicitat educativa (campanyes contra el consum de drogues, per a fomentar l’alimentació saludable, per a la cura del medi ambient, etc.) i publicitat consumista, analitzant exemples reals i valorant-los críticament.

13. Explicar i comprendre que estalviar significa sacrificar alguna cosa en el present per a aconseguir un objectiu futur, fomentant el control de la despesa i diferenciant entre diferents tipus de despeses: fixes obligatòries, variables necessàries i supèrflues.

14. Identificar terminologia financera senzilla definint alguns dels seus termes.

15. Identificar diferents maneres d’efectuar pagaments: en efectiu, amb targetes de crèdit o de dèbit i a través d’Internet.

16. Comprendre que l’esperit emprenedor suposa desenvolupar capacitats per a realitzar canvis, experimentar amb idees pròpies i alienes i reaccionar amb intuïció, obertura i flexibilitat.

Bloc 4. Les empremtes del temps.

 1. Identificar els fets fonamentals de la història d’Espanya en l’edat mitjana, situant-los en l’espai i en el temps.

 2. Descriure les etapes històriques més importants de l’edat mitjana a la península Ibèrica.

 3. Explicar la influència de la civilització àrab a Espanya especificant el seu llegat artístic, cultural i econòmic.

 4. Explicar el procés de reconquesta relacionant-lo amb l’estructura social i política dels regnes cristians.

 5. Descriure les singularitats de les tres cultures: musulmana, jueva i cristiana.

 6. Descriure el regnat dels Reis Catòlics, definint-lo com una etapa de transició entre l’edat mitjana i l’edat moderna.

 7. Identificar els aspectes bàsics de la història d’Espanya en l’edat moderna, localitzant-los en l’espai i en el temps.

 8. Explicar l’evolució i l’expansió de la monarquia hispana durant el segle xvi, diferenciant els regnats de Carles I i Felip II.

 9. Enumerar les principals transformacions que es van produir a Espanya durant l’edat moderna, distingint els diferents àmbits: econòmic, social, polític i cultural.

10. Avaluar els perjudicis ocasionats per la intolerància social i religiosa, relacionant-los amb la reinstauració de la Inquisició i amb l’expulsió dels jueus i la dels moriscos.

11. Explicar les causes de la decadència de l’imperi durant el segle xvii.

12. Descriure les grans aportacions artístiques i culturals del Segle d’Or espanyol, identificant els seus representants més destacats en els diferents àmbits de la cultura i de l’art.

13. Descriure les causes i les conseqüències de la Guerra de Successió i del Tractat d’Utrecht.

14. Descriure la màxima expressió a Espanya del despotisme il·lustrat amb Carles III.

15. Analitzar i comentar una sèrie d’obres representatives de la producció de Goya, identificant a través d’aquestes algunes característiques socials i polítiques del segle xviii.

# ESTÀNDARDS D’APRENENTATGE

Bloc 1. Continguts comuns.

 1.1. Busca, selecciona i organitza informació concreta i rellevant, l’analitza, obté conclusions, reflexiona sobre el procés seguit i ho comunica oralment i/o per escrit.

 2.1. Utilitza la tecnologies de la informació i la comunicació (Internet, blocs, xarxes socials...) per a elaborar treballs amb la terminologia adequada als temes tractats.

 2.2. Analitza informacions relacionades amb l’àrea i maneja imatges, taules, gràfics, esquemes, resums i les tecnologies de la informació i la comunicació.

 3.1. Realitza les tasques encomanades i presenta els treballs de manera ordenada, clara i neta.

 3.2. Utilitza amb rigor i precisió el vocabulari adquirit per a elaborar treballs amb la terminologia adequada als temes tractats.

 3.3. Exposa oralment, de forma clara i ordenada, continguts relacionats amb l’àrea, que manifesten la comprensió de textos orals i escrits.

 4.1. Realitza treballs i presentacions de forma individual i grupal que suposen la recerca, la selecció i l’organització de textos de caràcter geogràfic, social i històric.

 5.1. Utilitza estratègies per a realitzar treballs de forma individual i en equip, i mostra habilitats per a la resolució pacífica de conflictes.

 5.2. Participa en activitats de grup adoptant un comportament responsable, constructiu i solidari, i respecta els principis bàsics del funcionament democràtic.

 6.1. Valora la importància d’una convivència pacífica i tolerant entre els diferents grups humans sobre la base dels valors democràtics i els drets humans universalment compartits.

 7.1. Participa d’una manera eficaç i constructiva en la vida social i crea estratègies per a resoldre conflictes.

 7.2. Identifica i utilitza els codis de conducta i els usos generalment acceptats en les diferents societats i entorns (escola, família, barri, etc.).

 8.1. Valora la cooperació i el diàleg com a manera d’evitar i de resoldre conflictes, i fomenta els valors democràtics.

 9.1. Mostra actituds de confiança en si mateix, sentit crític, iniciativa personal, curiositat, interés, creativitat en l’aprenentatge i esperit emprenedor, que el fan actiu davant de les circumstàncies que l’envolten.

 9.2. Manifesta autonomia en la planificació i execució d’accions i tasques i té iniciativa en la presa de decisions.

10.1. Desenvolupa actituds de cooperació i de treball en equip, valora les idees alienes i reacciona amb intuïció, obertura i flexibilitat davant d’aquestes.

 10.2. Planifica treballs en grup, coordina equips, pren decisions i accepta responsabilitats

Bloc 2. El món en què vivim.

 1.1. Descriu com és i de quina forma es va originar l’univers i explica els seus principals components, identificant galàxia, estrela, planeta, satèl·lit, asteroide i cometa.

 2.1. Descriu les característiques, components i moviments del sistema solar, localitzant el Sol al centre d’aquest i els planetes segons la proximitat.

 2.2. Descriu la localització de la Terra en el sistema solar.

 2.3. Explica la forma i algunes característiques de la Terra vista des de l’espai.

 3.1. Definix el moviment de translació terrestre, l’eix de gir i els pols geogràfics, i associa les estacions d’any al seu efecte combinat.

 3.2. Identifica les estacions, fixa la durada que tenen i descriu la llum solar en cada una i els seus efectes sobre els éssers vius.

 3.3. Explica el dia i la nit com a conseqüència de la rotació terrestre i com a unitats per a mesurar el temps.

 4.1. Identifica, anomena i descriu les capes de la Terra i algunes de les seues característiques.

 5.1. Definix la translació de la Lluna i identifica i anomena les fases lunars.

 5.2. Explica, de forma senzilla, la formació de les marees com a conseqüència de la influència de la Lluna sobre la Terra.

 5.3. Descriu a què es deu la formació dels eclipsis i n’anomena diferents tipus.

 6.1. Explica les diferents formes de representació de la Terra: plànols, mapes, planisferis i globus terraqüis.

 6.2. Descriu característiques del globus terraqüi i del planisferi.

 6.3. Definix *planisferi físic* i *planisferi polític* i explica en què es diferencien.

 6.4. Localitza en el planisferi físic els continents i els oceans, i en el planisferi polític, diferents països de la Terra.

 7.1. Identifica i classifica els diferents tipus de mapes.

 7.2. Definix què és l’escala en un mapa i distingix entre escala gràfica i escala numèrica.

 7.3. Interpreta i localitza en mapes, utilitzant diferents escales, un lloc o un conjunt geogràfic.

 7.4. Utilitza i interpreta els signes convencionals més usuals dels mapes, explicant el significat dels diferents elements que hi poden aparéixer.

 8.1. Explica i maneja els conceptes de paral·lel i meridià.

 8.2. Localitza diferents punts de la Terra usant els paral·lels i els meridians i les coordenades geogràfiques.

 9.1. Definix *clima*, anomena els seus elements i identifica els factors que determinen el clima de la seua zona.

10.1. Explica que és una zona climàtica, anomena les tres zones climàtiques del planeta i en descriu les característiques principals.

10.2. Explica per què les plantes tenen característiques especials segons la zona climàtica en la qual creixen.

10.3. Descriu i assenyala en un mapa els tipus de climes d’Espanya i les zones que afecta cada un.

10.4. Interpreta i analitza climogrames de diferents territoris d’Espanya i els relaciona amb el clima a què pertanyen.

11.1. Indica quines temperatures i quines precipitacions són característiques de cada tipus de clima a Espanya i en el seu entorn pròxim.

11.2. Identifica alguna espècie vegetal pròpia de cada zona climàtica d’Espanya.

12.1. Coneix la hidrografia i els seus principals elements.

13.1. Explica els trets més destacats de les temperatures i de les precipitacions dels climes d’Espanya i del seu entorn pròxim, identificant alguna espècie vegetal pròpia de cada zona climàtica.

14.1 Observa i descriu els efectes del canvi climàtic i les accions necessàries per a combatre'l.

Bloc 3. Viure en societat.

 1.1. Identifica, respecta i valora els principis democràtics més importants establits en la Constitució.

 1.2. Explica la importància que la Constitució té per al funcionament de l’Estat espanyol.

 2.1. Reconeix la figura del rei i les seues funcions com a cap de l’Estat, i explica com és la successió del rei en una monarquia parlamentària.

 3.1. Identifica i comprén la divisió de poders de l’Estat i quines són les funcions recollides en la Constitució per a cada un.

 3.2. Explica les funcions del Govern i la seua composició i reconeix la importància de la presa de decisions en afers que afecten tota la nació.

 3.3. Identifica les principals institucions de l’Estat espanyol i en descriu les funcions i l’organització.

 3.4. Descriu la bandera i l’escut d’Espanya.

 4.1. Explica l’organització territorial d’Espanya, anomena les estructures bàsiques de govern i localitza en mapes polítics les ciutats autònomes i les diferents comunitats autònomes que formen Espanya, així com les seues províncies.

 4.2. Identifica els diferents tipus d’eleccions com una manera de participar en el funcionament del municipi, de la comunitat autònoma, de la ciutat autònoma i d’Espanya.

 4.3. Explica els nivells de jerarquia a les ciutats autònomes i l’organització administrativa dels seus territoris.

 5.1. Valora, partint de la realitat de l’Estat espanyol, la diversitat cultural, social, política i lingüística en un mateix territori com a font d’enriquiment cultural.

 5.2. Identifica les tradicions i els costums del seu territori, les característiques, els orígens i el significat.

 6.1. Descriu què és la Unió Europea i quins són els seus objectius polítics i econòmics.

 6.2. Localitza en un mapa els països de la Unió Europea i les seues capitals.

 6.3. Identificar les principals institucions i els seus òrgans de govern a la Unió Europea.

 6.4. Explica què és el mercat únic i la zona euro i reconeix els avantatges que té per als ciutadans de la Unió Europea.

 7.1. Definix *demografia*, comprén els principals conceptes demogràfics i els calcula a partir de les dades de població.

 7.2. Explica el concepte de *densitat de població* i sap calcular-la.

 7.3. Interpreta una piràmide de població i altres gràfics utilitzats en l’estudi de la població.

 8.1. Descriu els principals trets de la població espanyola.

 8.2. Descriu els principals trets de la població europea.

 8.3. Explica el procés de l’evolució de la població a Espanya i a Europa i descriu la incidència que han tingut en aquesta factors com l’esperança de vida o la natalitat.

 8.4. Descriu els factors que condicionen la distribució de la població espanyola i europea.

 8.5. Situa en un mapa els nuclis de població més grans d’Espanya i les zones més densament poblades.

 8.6. Descriu la densitat de població d’Espanya comparant-la amb la mitjana de la Unió Europea.

 8.7. Realitza gràfics comparatius amb dades de població d’Espanya i d’Europa i descriu quins són els factors demogràfics del creixement de la població.

 9.1. Reconeix la importància de les migracions al món i al nostre entorn.

 9.2. Explica l’èxode rural, l’emigració a Europa i l’arribada d’emigrants al nostre país.

 9.3. Identifica i descriu els principals problemes actuals de la població: superpoblació, envelliment, immigració, etc.

10.1 Pren consciència del valor dels diners i dels seus usos mitjançant un consum responsable.

11.1. Analitza amb esperit crític la funció de la publicitat.

11.2. Reconeix les tècniques publicitàries més habituals.

11.3. Comenta imatges o anuncis publicitaris i reconeix la diferència entre la realitat dels productes i la forma en què s’anuncien.

11.4. Elabora una campanya publicitària educativa per a fomentar un comportament social responsable.

11.5. Elabora un anunci publicitari sobre un producte imaginari per a incitar a consumir-lo.

12.1. Distingir entre publicitat educativa (campanyes contra el consum de drogues, per a fomentar l’alimentació saludable, per a la cura del medi ambient, etc.) i publicitat consumista, analitzant exemples reals i valorant-los críticament.

13.1. Planifica els seus estalvis per a despeses futures elaborant un xicotet pressupost personal.

13.2. Coneix diferents refranys o expressions relacionats amb l’estalvi.

14.1 Investiga sobre diferents estratègies de compra, comparant preus i recopilant informació.

14.2. Identifica diferents tipus de despeses: fixes obligatòries, variables necessàries i supèrflues, i adapta el seu pressupost a cada tipus.

15.1. Definix termes senzills relacionats amb les finances, com *estalvi, pressupost, targeta de crèdit, caixer automàtic, saldo, invertir*, relacionant-los amb el context corresponent.

15.2. Explica la diferència entre targeta de crèdit i de dèbit.

16.1. Desenvolupa actituds de cooperació i de treball en equip, valora les idees alienes i reacciona amb intuïció, obertura i flexibilitat davant d’aquestes.

16.2. Planifica treballs en grup, coordina equips, pren decisions i accepta responsabilitats.

Bloc 4. Les empremtes del temps.

 1.1. Localitza en l’espai i en el temps els fets fonamentals de la història d’Espanya en l’edat mitjana.

 2.1. Situa en una línia del temps les etapes històriques més importants de l’edat mitjana a la península Ibèrica: regne visigot, Al-Andalus i els regnes cristians.

 2.2. Representa en una línia del temps els principals fets històrics relatius a Al-Andalus.

 2.3. Localitza en una línia del temps els principals fets històrics relatius als regnes cristians.

 3.1. Descriu el llegat artístic, cultural, i econòmic d’Al-Andalus.

 4.1. Explica el procés de la Reconquesta i la repoblació dels regnes cristians.

 4.2. Descriu la importància del Camí de Sant Jaume.

 4.3. Explica com estava estructurada la societat en l’edat mitjana i la seua relació amb la propietat de la terra com a símbol de poder.

 5.1. Explica la importància de la convivència de les tres cultures com un element enriquidor per a la cultura hispana.

 5.2. Identifica l’Escola de Traductors de Toledo com a lloc de trobada de savis i intel·lectuals de les tres cultures i explica per què va ser tan important.

 6.1. Descriu els fets més destacats del regnat dels Reis Catòlics.

 6.2. Situa en una línia del temps els fets més rellevants del regnat dels Reis Catòlics.

 7.1. Explica les causes que van motivar les grans expedicions marítimes.

 7.2. Localitza en una línia del temps els monarques de la dinastia dels Àustries que va regnar a Espanya durant els segles xvi i xvii.

 8.1. Explica els fets més importants dels regnats de Carles I i de Felip II.

 8.2. Identifica els territoris que comprenia la monarquia hispànica durant el regnat de Carles I i durant el regnat de Felip II.

 8.3. Localitza en un mapa els territoris europeus que comprenia l’imperi hispànic en temps de Carles I.

 9.1. Enumera les principals transformacions socials, econòmiques, polítiques i culturals que es van produir en l’edat moderna.

 9.2. Descriu l’estructura social dels territoris peninsulars en els segles xvi i xvii.

10.1. Avalua els perjudicis ocasionats per la intolerància social i religiosa dels Reis Catòlics i dels Àustries.

11.1. Descriu els esdeveniments van marcar el declivi de l’Imperi espanyol amb els Àustries.

12.1. Explica les característiques principals del Segle d’Or.

12.2. Reconeix els personatges clau del Segle d’Or i les seues aportacions culturals i artístiques.

12.3. Descriu les aportacions de les principals figures del barroc espanyol: Velázquez, Murillo, etc.

13.1. Reconeix els bàndols contendents en la Guerra de Successió i analitza les conseqüències del Tractat d’Utrecht.

14.1. Descriu les característiques generals del regnat de Carles III, del despotisme il·lustrat i el seu significat.

15.1. Identifica algunes característiques socials i polítiques del segle xviii a través de l’estudi i de l’anàlisi d’algunes de les obres més representatives de la producció de Goya.

# EVIDÈNCIES PER AL DOSSIER D’APRENENTATGE (*PORTFOLIO*)

Per a registrar les evidències d’aprenentatge vinculades als estàndards, utilitzarem dossiers d’aprenentatge a l’aula. Al llarg de les diferents unitats didàctiques planificarem la realització i la recollida de productes que mostren el nivell de consecució de l’estàndard i que detallen la seua evolució al llarg del curs.

El dossier d’aprenentatge és una eina que permet avaluar el procés d’aprenentatge consistent fonamentalment en la recollida d’evidències de l’evolució de l’alumnat; es pot pautar la recollida d’evidències o deixar l’alumne que seleccione quines vol mostrar. Cada evidència porta una reflexió afegida sobre el treball realitzat, les dificultats trobades i els objectius de millora personal. El document del dossier d’aprenentatge es pot realitzar en paper o en format digital.

En l’annex d’avaluació es presenta un possible guió per a elaborar-lo.

Les evidències que podem recollir en l’àrea de Ciències socials poden ser:

• Exercicis del llibre o de la guia que treballen sobre els estàndards definits en la unitat.

• Proves escrites que recullen els estàndards d’aprenentatge.

• Productes finals derivats de tasques aplicades en un context real.

• Dibuixos que representen allò que han aprés.

• Diferents eines d’autoavaluació i de coavaluació del treball realitzat a l’aula.

# CRITERIS DE QUALIFICACIÓ I DE PROMOCIÓ

En cada avaluació

|  |  |
| --- | --- |
| **INSTRUMENTS D’AVALUACIÓ** | **PERCENTATGE EN LA QUALIFICACIÓ** |
|  |  |
| Instruments d’avaluació del treball competencial |  |
| Proves d’avaluació escrites |  |
| Evidències dels estàndards d’aprenentatge |  |
|  |  |
|  |  |
|  |  |
| **Qualificació total** |  |

Al final del curs:

|  |  |
| --- | --- |
|  | **PERCENTATGE EN LA NOTA FINAL** |
|  |  |
| 1a avaluació |  |
| 2a avaluació |  |
| 3a avaluació |  |
|  |  |
| Dossier d’aprenentatge  |  |
| **Qualificació total** |  |

# RECURSOS DIDÀCTICS

Suggerim l’ús dels materials següents:

• El llibre de l’alumne per a l’àrea de Ciències socials de 5é d’Educació Primària en diferents suports.

• La proposta didàctica per a Ciències socials de 5é d’Educació Primària.

• Els recursos fotocopiables de la proposta didàctica, amb activitats de reforç i d’ampliació, tallers de ciència i avaluació.

• Els quaderns complementaris del llibre de l’alumne.

• Els materials digitals associats a la unitat.

# MESURES D’ATENCIÓ A LA DIVERSITAT I INCLUSIÓ

***Descripció del grup després de l’avaluació inicial***

Nombre d’alumnes:

Funcionament del grup (parlen molt, canvien amb facilitat d’activitat…).

Quins potencials identifiques en el grup quant al desenvolupament d’objectius curriculars?

Quines necessitats hi identifiques i com les abordaràs? *(Planificació d’estratègies metodològiques, gestió d’aula, estratègies de seguiment de l’eficàcia de mesures...)*

Quins potencials identifiques en el grup quant a aspectes competencials?

***Necessitats individuals***

Quins són els alumnes que necessiten un seguiment més intensiu o una personalització d’estratègies en el seu procés d’aprenentatge? *(Hem de tindre en compte els alumnes amb necessitats educatives, amb altes capacitats, i altres amb necessitats no diagnosticades, però que requerixen una atenció específica per estar en risc, per la seua història familiar...)*

Quines mesures organitzatives adoptaràs? *(Planificació de reforços, ubicació d’espais, gestió de temps grupals per a afavorir la intervenció individual)*

Quines mesures curriculars adoptaràs? Quins recursos usaràs?

Quin model de seguiment utilitzaràs amb cada un d’ells?

Cada quant de temps i com avaluaràs els seus progressos?

# AVALUACIÓ DE LA PROGRAMACIÓ DIDÀCTICA

En aquest apartat pretenem promoure la reflexió docent i l’autoavaluació de la realització i el desenvolupament de programacions didàctiques. Per a això, en finalitzar cada unitat didàctica es proposa una seqüència de preguntes que permeten al docent avaluar el funcionament del programat a l’aula i establir estratègies de millora per a la unitat.

De la mateixa manera, proposem una eina per a l’avaluació de la programació didàctica en conjunt. Es pot fer l’avaluació al final de cada trimestre per a recollir les millores en el següent.

|  |  |  |  |
| --- | --- | --- | --- |
| **ASPECTES QUE CAL AVALUAR** | **CAL DESTACAR...** | **CAL MILLORAR...** | **PROPOSTES DE MILLORA PERSONAL** |
|  |  |  |  |
| Temporalització de les unitats didàctiques |  |  |  |
| Desenvolupament dels objectius didàctics |  |  |  |
| Maneig dels continguts en la unitat |  |  |  |
| Descriptors i acompliments competencials |  |  |  |
| Realització de tasques |  |  |  |
| Estratègies metodològiques seleccionades |  |  |  |
| Recursos |  |  |  |
| Claredat en els criteris d’avaluació |  |  |  |
| Ús de diverses eines d’avaluació |  |  |  |
| Dossier d’aprenentatge d’evidències dels estàndards d’aprenentatge |  |  |  |
| Atenció a la diversitat |  |  |  |